Максім Жбанкоў: Нашы, беларускія “як бы крымінальныя” 1990-я былі вельмі кароткімі. Гэта быў час да першага рэферэндуму. Час, калі спрабавалі адбудоўвацца структуры незалежнага беларускага бізнэсу, адбываўся перадзел маёмасці — то бок, тое, што ў Расіі і ўвогуле на большай частцы постсавецкай прасторы адбудавала гэтую тэрыторыю крымінальнай дэканструкцыі пэўнага стану грамадства і пэўнага стану свядомасці. У нас гэты працэс быў незавершаны. Усё толькі пачало мяняцца, але абяцанне новага дызайну грамадства было спыненае, перакрэсленае новым палітычным парадкам. Таму мне цяжка ўявіць сабе развітанне з беларускімі 1990-мі, іх і не было. Было толькі абяцанне 1990-х. А развітвацца з абяцаннямі — справа дарэмная.